Propunere de DECIZIE A CONSILIULUI de stabilire a poziției care urmează să fie adoptată de Uniunea Europeană, în cadrul Consiliului Internațional al Cerealelor, în ceea ce privește prelungirea Convenției privind comerțul cu cereale din 1995 /* COM/2012/0779 final - 2012/0362 (NLE) */





EXPUNERE DE MOTIVE 1. Convenția din 1995 privind comerțul cu cereale (denumită în continuare „convenția”) a fost încheiată de Comunitate prin Decizia 96/88/CE a Consiliului[1] până la 30 iunie 1998 și ulterior a fost prelungită în mod regulat. Convenția a fost prelungită ultima dată prin decizia Consiliului Internațional al Cerealelor în iunie 2011 și rămâne în vigoare până la 30 iunie 2013. 2. O nouă prelungire a convenției cu până la doi ani este în interesul Uniunii. 3. Prelungirea convenției implică prelungirea contribuției UE la bugetul administrativ al Consiliului Internațional al Cerealelor, care acoperă atât Convenția din 1995 privind comerțul cu cereale, cât și Convenția din 1999 privind ajutorul alimentar. Această contribuție este înscrisă la postul 05 06 01 din bugetul UE (Acorduri internaționale privind agricultura). 4. Scopul prezentei propuneri este de a obține autorizarea Consiliului pentru votul Comisiei, în numele Uniunii, în favoarea prelungirii Convenției privind comerțul cu cereale până la 30 iunie 2015, în cadrul Consiliului Internațional al Cerealelor. 2012/0362 (NLE) Propunere de DECIZIE A CONSILIULUI de stabilire a poziției care urmează să fie adoptată de Uniunea Europeană, în cadrul Consiliului Internațional al Cerealelor, în ceea ce privește prelungirea Convenției privind comerțul cu cereale din 1995 CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9), având în vedere propunerea Comisiei, întrucât: (1) Convenția din 1995 privind comerțul cu cereale a fost încheiată de Comunitate prin Decizia 96/88/CE a Consiliului[2] și a fost prelungită în mod regulat pe perioade de câte doi ani. Convenția a fost prelungită ultima dată prin decizia Consiliului Internațional al Cerealelor în iunie 2011 și rămâne în vigoare până la 30 iunie 2013. O nouă prelungire este în interesul Uniunii. Prin urmare, Comisia, care reprezintă Uniunea în cadrul Convenției privind comerțul cu cereale, trebuie să fie autorizată să voteze în favoarea acestei prelungiri, DECIDE: Articolul 1 Poziția pe care trebuie să o adopte Uniunea în cadrul Consiliului Internațional al Cerealelor este de a vota în favoarea prelungirii Convenției privind comerțul cu cereale din 1995, pentru o nouă perioadă de până la doi ani. Comisia este autorizată să exprime această poziție în cadrul Consiliului Internațional al Cerealelor. Articolul 2 Prezenta decizie întră în vigoare la data adoptării. Adoptată la Bruxelles, Pentru Consiliu Președintele FIȘĂ FINANCIARĂ LEGISLATIVĂ Domeniul de politică: Agricultură și dezvoltare rurală Activitate: Aspecte internaționale din domeniul de politică „Agricultură și dezvoltare rurală” Titlul acțiunii: prelungirea convenției din 1995 privind comerțul cu cereale 1. LINIE BUGETARĂ + RUBRICĂ: Rubrica 4 – UE ca partener mondial 05 06 01: Acorduri internaționale privind agricultura 2. CIFRE TOTALE 2.1. Total alocări pentru acțiune (credite operaționale): 0,833 milioane EUR 2.2. Perioada de aplicare: 1.7.2013 - 30.6.2015 2.3. Estimare totală multianuală privind cheltuielile (milioane EUR), sub rezerva aprobării bugetului pentru 2014 și 2015 de către autoritatea bugetară || 2013/14 || 2014/15 || Total Angajamente || 0,406 || 0,427 || 0,833 Plăți || 0,406 || 0,427 || 0,833 2.4. Compatibilitatea cu programarea financiară și cu perspectiva financiară X Propunere compatibilă cu programarea financiară existentă 2.5. Implicațiile financiare asupra veniturilor X Propunerea nu are implicații financiare asupra veniturilor (se referă la aspecte tehnice legate de punerea în aplicare a unei măsuri). 3. CARACTERISTICI BUGETARE Tipul cheltuielii || Nouă || Contribuție AELS || Contribuție țări candidate || Rubrica PF Obligatorie || Dif. || NU || NU || NU || 4 UE ca partener mondial 4. TEMEI JURIDIC Articolul 207 coroborat cu articolul 218 alineatul (9) din tratat (TFUE). 5. DESCRIERE ȘI MOTIVE 5.1. Necesitatea intervenției Uniunii Datorită importanței sale economice, în special în sectorul agricol, UE trebuie să fie reprezentată în acordurile internaționale privind agricultura, care constituie un mijloc important de a fi în pas cu evoluțiile de pe plan mondial și de a apăra interesele Uniunii legate de produsele în cauză. Plata cotizațiilor UE în calitate de membru al Consiliului Internațional al Cerealelor (CIC) permite atingerea obiectivelor acordurilor internaționale. CIC, responsabil cu administrarea Convenției din 1995 privind comerțul cu cereale și a Convenției din 1999 privind ajutorul alimentar, promovează obiectivele acestor acorduri, care includ cooperarea internațională, schimbul de informații statistice, previziuni referitoare la tendințele pieței etc. și, în ceea ce privește Convenția privind ajutorul alimentar, garantează că Uniunea Europeană asigură țărilor în curs de dezvoltare o valoare minimă a ajutorului alimentar. Prin urmare, este în interesul UE să fie parte la aceste convenții. Cotizațiile membrilor se stabilesc anual și se plătesc atât timp cât UE este membră a convențiilor. Este evident că, dacă UE ar trebui să îndeplinească singură acțiunile pe care le realizează CIC, costul total al acestora ar fi mult mai ridicat decât costul cotizațiilor sale de membru. 5.2. Acțiuni preconizate și modalități de intervenție bugetară UE plătește cotizații anuale în calitate de membru al Consiliului Internațional al Cerealelor, acestea fiind datorate atât timp cât UE rămâne semnatară a convențiilor. Comisia Europeană participă integral la activitățile CIC și profită de toate beneficiile care decurg din calitatea de membru. 6. IMPLICAȚII FINANCIARE 6.1. Impactul financiar total asupra creditelor operaționale Angajamente (până la a treia zecimală): 0,833 milioane EUR pentru perioada de doi ani, respectiv: 0,406 pentru perioada 2013-2014 și 0,427 pentru perioada 2014-2015. 6.2. Calculare Cheltuielile generate de aplicarea celor două convenții sunt acoperite de cotizațiile anuale ale tuturor membrilor Convenției privind comerțul cu cereale. Contribuția unui stat membru se stabilește în funcție de numărul de voturi atribuite membrului în cauză și proporțional cu importanța acestuia pe piața internațională. În cadrul Convenției privind comerțul cu cereale există în total 2 000 de voturi, din care se estimează că Uniunea Europeană deține 380 pentru perioadele 2013-2014 și 2014-2015. Costul estimativ per vot în perioada 2013-2014 este de 1 070 EUR, contribuția UE ridicându-se astfel la 0,406 milioane EUR. Pentru perioada 2014-2015, luând în considerare ajustarea prețului per vot, costul estimat este de 0,427 milioane EUR. Aceste sume includ deja o marjă de siguranță de 10% (curs de schimb, schimbări neașteptate în organizație etc.). Pentru calcule, s-a estimat un curs de schimb de 1,25 EUR = 1 GBP. 7. IMPACTUL ASUPRA CHELTUIELILOR CU PERSONALUL ȘI A CELOR ADMINISTRATIVE 7.1. Impactul asupra resurselor umane Tipuri de posturi || Personal care urmează să fie alocat pentru gestionarea acțiunii prin utilizarea resurselor existente || Total || Descrierea sarcinilor care decurg din acțiune Număr de posturi permanente || Număr de posturi temporare || Funcționari sau agenți temporari || A B C || 0,2 0,1 – || – – – || 0,2 0,1 – || Pregătire pentru participarea la reuniunile CIC și pentru follow-up la acestea Alte resurse umane || – || – || – || Total || 0,3 || – || 0,3 || 7.2. Impactul financiar global al resurselor umane Tip de resurse umane || Sumă EUR || Metoda de calcul Funcționari Agenți temporari || 36 600 || 0,3 x 122 000 Alte resurse umane || || Total || 36 600 || 8. MONITORIZARE ȘI EVALUARE 8.1. Mecanisme de monitorizare Serviciile Comisiei vor participa activ în cadrul comitetelor administrative și al Consiliului CIC, organismele de conducere ale organizației responsabile cu stabilirea contribuțiilor bugetare. Rapoartele referitoare la aceste reuniuni și la deciziile luate în cursul reuniunilor se publică și se pun la dispoziția membrilor. 9. MĂSURI ANTIFRAUDĂ Execuția și controlul contribuțiilor UE sunt verificate în conformitate cu normele prevăzute de CIC. Temeiul juridic al acestei organizații internaționale prevede metode specifice de audit și control. Conturile acestei organizații sunt certificate de un auditor extern independent. Această certificare este transmisă organismului competent al CIC în vederea aprobării și publicării. [1] JO L 21, 27.1.1996, p. 47. [2] JO L 21, 27.1.1996, p. 47.